# Alexandrí

### De Viquipèdia

L'alexandrí és un vers d'art major de dicció greu i elevada, que dóna gran retoricitat a la composició poètica ja que és un vers complex. Com tots els versos d'art major no n'hi ha prou en disposar d'un nombre de síl·labes, sinó que cal una estructura interna del vers per tal de construir-lo.

L'alexandrí té 12 síl·labes i el més habitual és que es reparteixin en dos hemistiquis de 6 síl·labes, i cada hemistiqui funciona com un vers, és a dir, que si el primer acaba en paraula plana o esdrúixola no es comptarà o comptaran la darrera o darreres síl·labes, com si fos un hexasíl·lab:

- Adéu-siau, turons, per sempre adéu-siau, (La pàtria, Bonaventura Carles Aribau)

- Mon cor estima un arbre! Més vell que l'olivera, (Lo pi de Formentor, Miquel Costa i Llobera)

També podem trobar alexandrins formats a través de tres hemistiquis de quatre síl·labes, cosa que li dóna un ritme molt sincopat. També hi ha alexandrins que no tenen cesura i que han d'accentuar obligatòriament la sisena síl·laba. Exemples d'aquests versos els trobariem en poemes de Josep Carner que fou un gran experimentador en els versos, amb tot, són els del primer tipus els que tenen més tradició.

L'alexandrí equivalent en castellà o en italià té 14 síl·labes perquè aquestes llengües compten les síl·labes dels versos diferent que nosaltres, que ho fem igual que en francès, que sí que té 12 síl·labes.

Obtingut de "http://ca.wikipedia.org../../../a/l/e/Alexandr%C3%AD.html"

Categoria: Poesia

##### Views

- Article
- Discussió
- Revisió actual

##### Cerca